મોદી સાંભળવા માટે માત્ર ભારતીયો જ નહીં પરંતુ 3 ડઝનથી વધારે અમેરિકન લૉમેકર, સેનેટર તથા કોંગ્રેસીઓએ પણ હાજરી આપી હતી, અને દુભાષીયા દ્વારા મોદીનું આખુ ભાષણ પણ સાંભળ્યું હતું. નરેન્દ્ર મોદીની સ્પીચ સાંભળવા માટે ન્યૂ યોર્કના ગર્વનર, સેનેટર્સ અને અમેરિકાના અન્ય ચૂંટાયેલા પ્રતિનિધિઓ સહિત કુલ 2600 વીઆઇપીઓ આ કાર્યક્રમમાં હાજરી આપી હતી. દક્ષિણ કેરોલિનાના ગર્વનર નિક્કી હેલી, ત્રણ સેનેટર રોબર્ટ મેનેન્ડેઝ, જોઇ ડોન્નેલી અને કોરી બૂકરે હાજરી આપી હતી. સંસદમાં ડેમોક્રેટિક પાર્ટીના દંડક સ્ટેની હોયેર તથા હાઉસ ઇન્ડિયા કોકસ અને એલિયટ એન્જેલના સ્થાપક ફ્રેન્ક પોલેન સહિત હાઉસ ઓફ રિપ્રેઝેન્ટેટિવના 42 સભ્યો, યુએસ કોંગ્રેસના પ્રથમ ગુજરાતી સભ્ય અમી બેરા અને અમેરિકન કોંગ્રેસના પ્રથમ હિન્દુ સભ્ય તુલસી ગેબ્બાર્ડને હાજરી આપી હતી.